**Zápisnica zo zasadnutia obecného zastupiteľstva obce**

**Lúč na Ostrove konaného dňa 7.2.2022**

**v zasadačke obecného úradu**

Prítomní podľa prezenčnej listiny ( ospravedlnený bol: Tibor Bódis)

**Program zasadnutia:**

1. Zahájenie

2. Voľba návrhovej komisie

3. Určenie zapisovateľa a overovateľov zápisnice

4. Schválenie hospodárskeho výsledku za rok 2021

5. Správa o kontrolnej činnosti hlavného kontrolóra za rok 2021

6. Záznam o výsledku kontroly plnenia uznesení v roku 2021

7. Záznam o výsledku následnej finančnej kontroly

8. Plán kontrolnej činnosti na rok 2022

9. Informatívna správa o plnení ustanovení vnútorného predpisu za rok 2021

10. Stanovisko hlavného kontrolóra k návrhu rozpočtu obce na rok 2022

11. Prerokovanie a schválenie návrhu rozpočtu obce na obdobie 2022-2024

12. Vyhlásenie verejnej obchodnej súťaže na parc.č.244/19 vedeného na LV 298, k.ú.Malá Lúč

13. Vyhlásenie verejnej obchodnej súťaže na parc.č.647/17, 647/18, 647/19 vedeného na LV 298, k.ú. Malá Lúč

14. Prerokovanie žiadosti o kúpu pozemku pre žiadateľa Mikuláš Hervay a manželka Edita Hervayová

15. Všeobecné informácie

16. Diskusia

17. Návrh uznesení

18. Záver

1. **Zahájenie**

Zasadnutie obecného zastupiteľstva otvoril a viedol starosta obce. Pán starosta konštatoval, že zasadnutia sa zúčastňuje nadpolovičná väčšina poslancov, OZ je uznášaniaschopné.

**2. Voľba návrhovej komisie**

Návrhová komisia:

predseda: Anikó Nagyová, člen: Štefan Méri

Hlasovaním za : 6, proti : 0, zdržali sa : 0, návrh bol schválený.

**3. Určenie zapisovateľa a overovateľov zápisnice**

zapisovateľka : Andrea Nagyová overovatelia: Zoltán Balogh, Peter Tóth

Hlasovaním za : 6, proti: 0, zdržali sa : 0, návrh bol schválený

**4. Schválenie hospodárskeho výsledku za rok 2021**

Dňa 21.01.2020 bola odovzdaná účtovná závierka za IV.Q.2021 na Ministerstvo financií SR cez rozpočtový informačný systém samosprávy.

Obec dosiahla príjmy celkovo vo výške 1 677 497,49 € a výdavky celkovo vo výške

1 660 347,41 €. Bežné príjmy boli splnené vo výške 564 300,75 € a bežné výdavky

vo výške 524 746,58 €.

Hlasovaním za: 6, proti: 0, zdržali sa hlasovania: 0, správa bola schválená.

**5. Správa o kontrolnej činnosti hlavného kontrolóra za rok 2021**

Ing. Jozef Török hlavný kontrolór obce predkladal správu o kontrolnej činnosti. Táto činnosť v hodnotenom období bola predovšetkým zameraná na kontrolu zákonnosti, účinnosti, hospodárnosti a efektívnosti hospodárenia a nakladania s majetkom a majetkovými právami obce, kontrolu dodržiavania všeobecne záväzných predpisov vrátane nariadení obce. Kontrolou sa nezistilo porušenie všeobecne záväzných predpisov ani interných aktov riadenia. ( dokument priložený )

Hlasovaním za: 6, proti: 0, zdržali sa hlasovania: 0, správa bola schválená

**6. Záznam o výsledku kontroly plnenia uznesení v roku 2021**

Ing. Jozef Török hlavný kontrolór obce predkladal záznam o výsledku kontroly plnenia uznesení. Účel kontrolnej akcie bol zistiť objektívny stav plnenia uznesení prijatých na zasadnutiach obecného zastupiteľstva v roku 2021. Kontrolou sa nezistilo porušenie všeobecne záväzných predpisov ani interných aktov riadenia. ( dokument priložený).

Hlasovaním za: 6, proti: 0, zdržali sa hlasovania: 0, záznam bol schválený

**7. Záznam o výsledku následnej finančnej kontroly**

Ing. Jozef Török hlavný kontrolór obce predkladal záznam o výsledku následnej finančnej kontroly. Predmetom kontroly bolo overenie správnosti postupu schvaľovacieho procesu VZN, obsahu a súladu VZN s právnymi predpismi.

Pri kontrole bolo zistené, že VZN vydané a schválené v roku 2021 boli v súlade s platnou legislatívou - zákonmi a nariadeniami vlády.

( dokument priložený ).

Hlasovaním za: 6, proti: 0, zdržali sa hlasovania: 0, záznam bol schválený.

**8. Plán kontrolnej činnosti na rok 2022**

Ing. Jozef Török hlavný kontrolór obce predkladal návrh plánu kontrolnej

činnosti na rok 2022. ( dokument priložený ).

Hlasovaním za: 6, proti: 0, zdržali sa hlasovania: 0, správa bola schválená

**9. Informatívna správa o plnení ustanovení vnútorného predpisu za rok 2021**

Obec Lúč na Ostrove vydala s účinnosťou od 01.07.2015 vnútorný predpis : Zásady, podávania, preverovania a evidovania podnetov podávaných v zmysle zákona č.307/2014 Z.z. Zodpovednou osobou podľa zákona je hlavný kontrolór obce Ing. Jozef Török, ktorý predkladal informatívnu správu o plnení ustanovení vnútorného predpisu za rok 2021, kde uviedol, že za uplynulé obdobie roka 2021 nebol zodpovednej osobe postúpený žiadny podnet. ( dokument priložený ).

Hlasovaním za: 6, proti: 0, zdržali sa hlasovania: 0, správa bola schválená.

**10. Prerokovanie a schválenie stanoviska hlavného kontrolóra k návrhu rozpočtu obce na rok 2022 .**

Hlavný kontrolór obce Ing. Jozef Török obdŕžal návrh rozpočtu na obdobie 2022-2024, a po preskúmaní vypracoval odborné stanovisko k návrhu rozpočtu obce na rok 2022.

Celkové príjmy sú navrhnuté vo výške 4 289 238,-€ celkové výdavky vo výške 4 152 110,- €, takže návrh rozpočtu na rok 2022 je zostavený ako prebytkový v sume

137 128,-€.

Ing. Jozef Török konštatoval, že návrh rozpočtu obce na rok 2022 je spracovaný v súlade so všeobecne záväznými predpismi, všeobecne záväznými nariadeniami a internými predpismi obce a odporúča obecnému zastupiteľstvu predložený návrh rozpočtu schváliť. ( doklad priložený)

Hlasovaním za: 6, proti: 0, zdržali sa : 0, návrh bol schválený.

**11. Prerokovanie a schválenie návrhu rozpočtu obce na obdobie 2022- 2024**

Návrh rozpočtu je vypracovaný v členení na úrovni hlavnej kategórie ekonomickej klasifikácie a rozpočtovej klasifikácie. Rozpočet obce obsahuje aj zámery a ciele, ktoré bude obec realizovať z výdavkov rozpočtu obce.

Bežné príjmy: 569 636,- € Kapitálové príjmy: 342 557,- €

Bežné výdavky: 551 507, -€ Kapitálové výdavky: 3 559 405,- €

Prebytok: 18 129,-€ Schodok: 3 216 848,- €

(doklad priložený).

Hlasovaním za: 6, proti: 0, zdržali sa : 0, návrh bol schválený.

**12. Vyhlásenie verejnej obchodnej súťaže na parc.č.244/19 vedeného na LV 298, k.ú.Malá Lúč**

Pán starosta navrhol vyhlásenie obchodnej verejnej súťaže o najvhodnejší návrh na uzatvorenie kúpnej zmluvy na predaj nehnuteľnosti vo vlastníctve obce. Komisiu obchodnej verejnej súťaže tvoria členovia OZ. Predmetom súťaže sú nehnuteľnosti v kat. území Malá Lúč CKN parc. č. 244/19 ostatné plochy, vedeného na LV č.298. OZ stanovilo minimálnu ponukovú cenu nehnuteľností nasledovne: 10,-€/ m2.

Hlasovaním za: 0, proti: 6, zdržali sa : 0, návrh nebol schválený

**13. Vyhlásenie verejnej obchodnej súťaže na parc.č.647/17, 647/18, 647/19 vedeného na LV 298, k.ú. Malá Lúč**

Pán starosta navrhol vyhlásenie obchodnej verejnej súťaže o najvhodnejší návrh na uzatvorenie kúpnej zmluvy na predaj nehnuteľnosti vo vlastníctve obce. Komisiu obchodnej verejnej súťaže tvoria členovia OZ. Predmetom súťaže sú nehnuteľnosti v kat. území Malá Lúč CKN parc. č. 647/17, 647/18, 647/19 orná pôda. Podľa Územného plánu obce pozemky sa nachádzajú v lokalite vhodné na priemyselnú činnosť. OZ stanovilo minimálnu ponukovú cenu nehnuteľností nasledovne: 9,-€/ m2.

Hlasovaním za: 6, proti: 0, zdržali sa : 0, návrh bol schválený

**14. Prerokovanie žiadosti o kúpu pozemku pre žiadateľa Mikuláš Hervay a manželka Edita Hervayová**

Pán starosta oboznámil členov OZ so žiadosťou o kúpu nehnuteľnosti v katastrálnom území Veľká Lúč zastavaná plocha a nádvorie parcela KN-C 81/2 vo výmere 62 m2 pre žiadateľa Mikuláš Hervay a manželka Edita Hervayová. Sú vlastníkmi susedného pozemku, uvedený pozemok už používajú dlhodobo ako záhradu.

Členovia OZ súhlasia s predajom, kúpna cena je 10,-€. Vyzývajú však žiadateľov na odstránenie nelegálne umiestnených strojov, unimobunky a všetkých materiálov z verejného priestranstva na pozemku parc.č.81/1 do 17.04.2022. Členovia OZ dajú za úlohu upozorniť menovaných, že svojvoľné umiestňovanie prekážok a zábran na pozemkoch obce, teda aj na takých , ktoré sa nachádzajú medzi cestami a nehnuteľnosťami občanov je obcou posudzované ako neoprávnené zabratie verejných priestranstiev a zároveň aj nepovolené umiestňovanie prekážok na nich.

Hlasovaním za 6, proti 0, zdržali sa hlasovania 0, žiadosť bola schválená.

**15.Všeobecné informácie**

Pán starosta predkladal návrh na zvýšenie základnej mzdy hlavného kontrolóra mesačne o odmenu vo výške 20%.

Hlasovaním za: 6, proti: 0, zdržali sa : 0, návrh bol schválený

**16. Diskusia**

Nakoľko počas zasadnutia boli všetky programové body a otázky prerokované, nikto sa neprihlásil do diskusie.

**17. Návrh uznesení**

Starosta obce vyzval predsedu návrhovej komisie Anikó Nagyovú, aby predniesla návrh uznesení.

Hlasovaním za: 6, proti: 0, zdržali sa : 0, návrh bol schválený.

**U z n e s e n i a**

**zo zasadnutia OZ v Lúči na Ostrove konaného dňa 07.02.2022**

**UZNESENIE č.1/2022/OZ**

OZ schvaľuje: programové body rokovania OZ, vymenovanie členov návrhovej komisie, vymenovanie osobu zapisovateľa a overovateľov zápisnice.

**UZNESENIE č.2/2022/OZ**

OZ berie na vedomie a schvaľuje správu o hospodárskom výsledku za rok 2021.

**UZNESENIE č.3/2022/OZ**

OZ berie na vedomie a schvaľuje Správu o kontrolnej činnosti hlavného kontrolóra obce za rok 2021.

**UZNESENIE č.4/2022/OZ**

OZ berie na vedomie a schvaľuje Správu o výsledku kontroly plnenia uznesení v roku 2021.

**UZNESENIE č.5/2022/OZ**

OZ berie na vedomie a schvaľuje Záznam o výsledku následnej finančnej kontroly.

**UZNESENIE č.6/2022/OZ**

OZ berie na vedomie a schvaľuje Plán kontrolnej činnosti na rok 2022.

**UZNESENIE č.7/2022/OZ**

OZ berie na vedomie a schvaľuje Informatívnu správu o plnení ustanovení vnútorného predpisu za rok 2021.

**UZNESENIE č.8/2022/OZ**

OZ berie na vedomie rozpočet obce na obdobie roky 2022 – 2024, a schvaľuje rozpočet na rok 2022.

**UZNESENIE č.9/2022/OZ**

OZ berie na vedomie a neschvaľuje vyhlásenie obchodnej verejnej súťaže o najvhodnejší návrh na uzatvorenie kúpnej zmluvy na predaj nehnuteľnosti vo vlastníctve obce nehnuteľnosti v kat. území Malá Lúč CKN parc.č. 244/19.

**UZNESENIE č.10/2022/OZ**

OZ berie na vedomie a schvaľuje vyhlásenie obchodnej verejnej súťaže o najvhodnejší návrh na uzatvorenie kúpnej zmluvy na predaj nehnuteľnosti vo vlastníctve obce. Predmetom súťaže sú nehnuteľnosti v kat. území Malá Lúč CKN parc.č. 647/17, 647/18, 647/19.

OZ stanovilo minimálnu ponukovú cenu nehnuteľností nasledovne: 9,-EUR/m2.

**UZNESENIE č.11/2022/OZ**

OZ berie na vedomie a schvaľuje predaj nehnuteľnosti v katastrálnom území Veľká Lúč zastavaná plocha a nádvorie parcela KN-C 81/2 vo výmere 62 m2 pre žiadateľov Mikuláš Hervay a manželka Edita Hervayová. Predajná cena nehnuteľnosti je 10,-EUR/m2.

**UZNESENIE č.12/2022/OZ**

OZ berie na vedomie a schvaľuje zvýšenie základnej mzdy hlavného kontrolóra mesačne

o odmenu vo výške 20%.

**18. Záver**

Po vyčerpaní všetkých bodov programu pán starosta poďakoval všetkým prítomným

za účasť a rokovanie OZ vyhlásil za ukončené.

V Lúči na Ostrove, dňa 07.02.2022

**Overovatelia:**

................................................... .....................................................

Peter Tóth starosta obce: Mgr. Ladislav Kiss

...................................................

Zoltán Balogh